- Victor Angelescu a răbufnit după Universitatea Craiova – Rapid
- Nemulţumirea acţionarului de la Rapid după meciul din Bănie
Victor Angelescu a răbufnit după Universitatea Craiova – Rapid. Acţionarul minoritar al giuleştenilor a fost deranjat de rezultatul înregistrat luni seară în Bănie, acolo unde cele două echipe au remizat, scor 1-1.
Angelescu s-a plâns şi de faza controversată din minutul 87, atunci când arbitrul Marian Barbu nu a intervenit la faultul lui Maldonado asupra lui Oaidă.
Victor Angelescu a răbufnit după Universitatea Craiova – Rapid: "Nu înțeleg cu ce ajută VAR-ul"
Acum, acţionarul minoritar al celor de la Rapid aşteaptă o explicaţie din partea lui Kyros Vassaras, preşedintele Comisiei Centrale a Arbitrilor din România:
"Sunt supărat că nu înțeleg de ce nu ni s-a dat penalty. Nu ne plângem neapărat, dar nu înțeleg decizia. E penalty cât Casa Poporului. Am auzit teoria că ar fi ofsaid la Rrahmani, dar nu am văzut nicio linie.
E clar că nu s-a analizat că la trasul unei linii oricât de mare sau mic e se stă 4-5 minute la VAR să se vadă dacă e ofsaid. El a stat 30 de secunde. Nu pot să îmi imaginez cum un arbitru se poate uita la reluări și să spună la faza aia că nu e fault.
În minutul 87 e clar. Ce poate să fie pus în dubiu? Cum să nu vezi așa ceva? Nu înțeleg cu ce ajută VAR-ul. Aș vrea și eu o explicație de la domnul Vassaras. Ce s-a întâmplat? Ce vorbesc?", a declarat Victor Angelescu, la fanatik.ro.
Gabi Balint, verdict dur pentru Rapid înaintea derby-ului cu FCSB
Gabi Balint a dat un verdict dur pentru Rapid înaintea derby-ului cu FCSB. Fostul internaţional român a spus că echipa lui Bergodi nu poate emite pretenţii la titlu în acest moment,
Jocul Rapidului din derby-ul cu Universitatea Craiova l-a dezamăgit pe Gabi Balint, care a spus că echipa lui Bergodi nu are nicio şansă la titlu în condiţiile date.
"Rapid nu are față de titlu, a arătat prea puțin, trebuia să urce cu fundașii laterali, a fost o echipă rezervată (n.r. cu Universitatea Craiova). A lăsat totul pe cei 3 jucători din față. Doar la gol a fost altfel, când Hromada a apărut bine din spate.
Nu se poate bate la titlu așa. Rezultatul e firesc. Craiova a dominat o parte din joc, a avut unele ocazii, dar ambele echipe au fost confuze. Mă așteptam la mai mult de la meciul acesta", a spus Gabi Balint la digisport.ro.